钦定古今图书集成/明伦汇编/官常典/第466卷 > 王元载
## 钦定古今图书集成/明伦汇编/官常典/第466卷 > 王元载

按《南齐书》本传，“元载字彦休，下邳人也。祖宰，伪北地
太守。父蕤，东莞太守。元载解褐江夏王国侍郎、太宰
行参军。泰始初，为长水校尉，随张永征彭城。台军大
败，元载全军据下邳城拒卤，假冠军将军。官军新败，
人情恐骇，以元载士望，板为徐州刺史、持节、监徐州
豫州、梁郡军事、宁朔将军、平胡中郎将。寻又领山阳”、
东海二郡太守。五年，督青兖二州刺史，将军、东海郡
如故。七年，复为徐州督徐兖二州、锺离太守，将军、郎
将如故。迁左军将军，仍为宁朔将军、历阳太守。改持
节、都督二豫、冠军将军、南豫州刺史，太守如故。迁抚
军司马，出为持节、督梁南北秦三州军事、冠军将军、
西戎校尉、梁秦二州刺史，进号征卤“将军。”寻徙督益
宁二州、益州刺史、建宁太守，将军、持节如故。沈攸之
之难，元载起义送诚，进号后军将军，封鄂县子。征散
骑常侍，领后军，未拜。建元元年，为左民尚书，鄂县子
如故。会卤动，南兖州刺史王敬则奔京师，上遣元载
领广陵，加平北将军、假节、行南兖州事，本官如故。事宁，为光禄大夫，员外散骑常侍。永明四年为持节、监
兖州缘淮诸军事、平北将军、兖州刺史。六年卒，时年
七十六。谥烈。子元载夷雅好元，言修士操，在梁益有
清绩，西州至今思之